stanford-oval/wikipedia huggingface dataset:
אליהו אליעזר דסלר
הערות שוליים

↑  הרב יעקב גולדמן, ביקור אצל ראש משפחת ששון, חרות, 11 באוקטובר 1957, עמ' 2
↑  תלמידו הרב צבי דרבקין, "יתד השבוע-מוסף חול המועד סוכות תשפ"ד"/גיליון 595
↑  הרה"ג ר' א. א. דסלר זצ"ל, שערים, 31 בדצמבר 1953, עמ' 1 ו-4 (חלק א, חלק ב)
↑  אליהו אליעזר דסלר, באתר BillionGraves
↑  הרב דב בערל וויין,לזכרו של הרב נחום זאב דסלר זצ"ל, ערוץ 7, 7 בפברואר 2011
↑  מכתב מאליהו, חלק א', קונטרס הבחירה, עמ' 116-111; 283-278.
↑  'בעל הסולם' והרב דסלר
| רבני ישיבת פוניבז' |
| --- | --- | --- |
| ראשי הישיבה בהווה | רבי ברוך דב פוברסקי • רבי דוד לוי ■ רבי שמואל מרקוביץ |  |
| משגיחים בהווה | רבי עזרא רוטשילד • רבי אליהו אליעזר קלרמן ■ רבי אהרן זאב גרוסברד • רבי אליהו אליעזר דסלר |  |
| ראשי ישיבה שנפטרו | רבי יוסף שלמה כהנמן • רבי דוד פוברסקי • רבי אלעזר מנחם שך • רבי שמואל רוזובסקי • רבי חיים שלמה ליבוביץ •  רבי גרשון אדלשטיין |  |
| משגיחים שנפטרו | רבי אבא גרוסברד • רבי אליהו אליעזר דסלר • רבי יחזקאל לוינשטיין • רבי בן ציון במברגר • רבי חיים פרידלנדר • רבי דוד זינגרביץ • רבי ראובן יהושע גינזבורג • רבי אליעזר גיזנבורג |  |
| --- | --- |
בקרת זהויות :  NLI: 987007302669105171  PLWABN: 9810640329805606  GND: 137227825  ISNI: 0000 0001 1405 9343  LCCN: n80082547  SUDOC: 23182839X  VIAF: 18523922   WorldCat (עם VIAF): 18523922
אטא קארינה

| --- | --- |

צילום של טלסקופ החלל האבל, המראה את הערפילית הכפולה המקיפה את הכוכב. הערפילית נוצרה בהתפוצצות שאורה הגיע לכדור הארץ ב-1843. הכוכב עצמו נראה כאפון בוהק במקום שבו שתי אונות הערפילית נפגשות
 נתוני תצפית
 קבוצת כוכבים:  שדרית (Carina)
 שמות נוספים:  Tseen She
 סוג:  משתנה כחול ובהיר, היפר-ענק כחול
 בהירות נראית:  4.47 (פברואר 2011)
 סיווג ספקטרלי:  LBV
 עלייה ישרה:  10ʰ 45ᵐ 03.6ˢ מילי-שניות קשת בשנה
 נטייה:  ‏04″ ‏41′ ‏59°‏- מילי-שניות קשת בשנה
 משך מחזור השתנות:  2,023 יום
 מאפיינים פיזיים
 בהירות מוחלטת:  5.45 עד 5.74
 מרחק:  7,500  שנות אור 2,299.48  פארסק
 רדיוס:  85–195 רדיוסי שמש
 מסה:  100–150 מסות שמש
 עוצמת הארה:  פי ‎5×106‎ מהשמש
 טמפרטורה:  36,000–40,000 K
 מהירות סיבוב:  25 ק"מ/שנייה
 גיל:  בערך שלושה מיליון שנים
 מהירות רדיאלית:  −25±2 קילומטר לשנייה
 מערכת
 כוכבים נלווים:  לפחות אחד מסוג כוכב וולף-ראייה
אטא קארינה (η קארינה; η בשדרית) הוא כוכב בקבוצת הכוכבים שדרית הנראית בחצי הכדור הדרומי. אטא קארינה הוא אחד הכוכבים יוצאי הדופן בגלקסיית שביל החלב. זהו היפר-ענק כחול שמסתו גדולה פי 100 עד 150 לערך משל השמש, והבהירות המוחלטת שלו גדולה משלה פי חמישה מיליון. מרחקו מהארץ כ-7,500 שנות אור וטמפרטורת פני השטח שלו כ-40,000 קלווין. כוכב זה הוא אחד הכוכבים הכבדים ביותר הידועים לאנושות. בשל גילו, כשלושה מיליון שנים, ומסתו האדירה, הוא צפוי לעבור סופרנובה או היפרנובה בתוך מיליון השנים הקרובות. הכוכב מוקף בערפילית החזרה הנקראת "ערפילית המונקולוס" (לטינית Homunculus, "אדם קטן").
אטא קארינה הוא הכוכב החמישי בשביל החלב מבחינת בהירותו המוחלטת.
מאפיינים

אטא קארינה הוא כוכב משתנה כחול ובהיר. כאשר הוא תועד לראשונה על ידי האסטרונום אדמונד היילי בשנת 1677, הבהירות הנראית שלו הייתה מדרגה 4; ב-1730 הוא היה אחד הכוכבים הבולטים בקבוצת קארינה, אבל עד 1782 אורו הועם וחזר לרמתו הקודמת. מאז 1820 בהירותו גברה והלכה, עד שבאפריל 1843 תועדה בהירות נראית של 0.8-, קרובה לזו של סיריוס, למרות מרחקו הרב מכדור הארץ (סיריוס קרוב פי אלף). בין 1900 ל-1940 צנחה הבהירות של אטא לדרגה 8, כך שהוא היה בלתי נראה בעין לא מזוינת. בשנים 1998–1999 עלתה בהירותו קמעה, ונכון לפברואר 2011 היא עמדה על 4.47 (לפי המקובל, התאריכים מתייחסים כולם לזמן שבו הם נצפו בכדור הארץ; ההתרחשויות עצמן מוקדמות בכ-7,500 שנים).
ההתפרצות הגדולה של אטא קארינה שארכה 20 שנים ושיא בהירותה נצפה ב-1843 העיפה לחלל שכבת חומר גדולה, שמסתה מוערכת בכ-12 עד 40 מסות שמש, המתרחקת מן הכוכב במהירות של כ-600 קילומטרים בשנייה. למרות האירוע שבו נפלטה כמות קרינה כשל סופרנובה, הכוכב הכבד שרד, והוא ממשיך לקרון. כוכבים מסיביים כמו אטא קארינה שורפים את הדלק הגרעיני שלהם מהר מאוד, ואורך החיים שלהם קצר בהתאם, כמה מיליוני שנים לכל היותר. לאחר מכן הם מתפוצצים בסופרנובה והופכים לחור שחור. זה יהיה גם גורלו של אטא קארינה בתוך מיליון השנים הקרובות. ב-2006 נצפו סופרנובות בשני כוכבים דומים מאוד, SN 2006jc ו-SN 2006gy ויש המסיקים מכך כי ייתכן ואטא קארינה יתפוצץ כבר בעשרות השנים הקרובות. התפוצצות כזו עלולה לגרום להתפרצות גמא אדירה. מחקר של אוניברסיטת הרווארד שפורסם באוקטובר 2014 מצביע על כך שבעשור האחרון נצפתה פעילות מאוד לא שגרתית בכוכב, דבר שכנראה מצביע על מותו הקרב.
לפי נתוני הטלסקופ NuSTAR שנמדדו בין מרץ 2014 ליוני 2016, יחד עם תצפיות האנרגיה הנמוכה מטלסקופ החלל ניוטון, מסתבר שרוח השמש של הכוכב הוא מקור קרינה חזק שחלקה מגיעה לכדור הארץ בצורה של קרינה קוסמית.
מערכת כפולה

מחזוריות קבועה ברמות הקרינה הנמדדות מן הכוכב (קרינת אור נראה, גלי X וגלי רדיו) מצביעות על האפשרות שמדובר בכוכב כפול, בעל זמן הקפה של 5.539 שנים במסלול אקסצנטרי מאוד עם אקסצנטריות 0.9 או יותר.
ההערכה היא שמסת הכוכב המשני היא כ-30 מסות שמש. הוא פחות בהיר מהכוכב הראשי וקורן בעיקר באור אולטרה-סגול. מהנתון האחרון מסיקים כי טמפרטורת הפנים שלו היא כ-36,000-40,000 קלווין - כפולה מטמפרטורת הכוכב הראשי.
קרינת ה-X מהמערכת נוצרת ככל הנראה מהתנגשות אנרגטית בין רוחות השמש של שני הכוכבים המסיביים. כל מחזור, כאשר הכוכבים מתקרבים זה לזה מתרחש "מאורע ספקטרוסקופי" בו קווים ספקטרליים רבים מגיעים למינימום עוצמה. המאורע הספקטרוסקופי איננו ליקוי, והתרחשותו קשורה להתנגשות רוחות שני הכוכבים ותהליכי ספיחה של רוח הכוכב הראשוני על הכוכב המשני כאשר הכוכבים מתקרבים. המאורע הספקטרוסקופי האחרון התרחש ביולי-אוגוסט 2014.
ראו גם

קאנופוס
הערות שוליים

↑  Mehner, Andrea (באוקטובר 2014). "Essential UV Observations of Eta Carinae's Change of State". HST Proposal. ID 13789 (Cycle 22): 13789. {{cite journal}}:  (עזרה), Provided by the SAO/NASA Astrophysics Data System
↑  אבי בליזובסקי, ‏"רוחות השמש" של צמד כוכבי אטא קארינה היא מקור חזק של קרינה קוסמית הפוגעת בכדור הארץ, באתר "הידען", 10 ביולי 2018
↑  Deutsch, George; Neal-Jones, Nancy; Steigerwald, Bill (2005-11-01). "NASA - NASA Satellite Detects Massive Star Partner". nasa.gov (באנגלית). נבדק ב-2023-05-11.
↑  Davidson, Kris; Mehner, Andrea; Humphreys, Roberta; Ishibash, K.; Martin, J. C. (2014-08-21). "ATel #6408: Eta Car's spectroscopic event begins to differ from 2009". The Astronomer's Telegram (באנגלית). נבדק ב-2023-05-11.
| --- | --- |
בקרת זהויות :  NLI: 987007290981105171  BnF: cb16612794t (data)  GND: 4342628-1  LCCN: sh00000390
אוריינטציה (אלגברה ליניארית)

ניתן לראות בתמונה את האוריינטציה השמאלית (בצד שמאל) ואת הימנית (בצד ימין).
באלגברה ליניארית אוריינטציה היא  מבנה על מרחב ליניארי ממשי שמשמעותו האינטואיטיבית קשורה לכיוון. להלן מספר דוגמאות:
על ישר, אפשר לחשוב על אוריינטציה כעל בחירת כיוון התקדמות לאורך הישר.
על מישור אפשר לחשוב על אוריינטציה כבחירת כיוון סיבוב (עם כיוון השעון או נגד כיוון השעון).
במרחב, אפשר לחשוב על אוריינטציה כעל בחירה של כלל יד ימין.
אוריינטציה על מרחב וקטורי ממשי כללי, היא בחירה  של איזה בסיסים (סדורים) יקראו חיוביים, ואיזה יקראו שליליים.
הגדרה

יהיה  V מרחב ליניארי ממשי  n ממדי.
הגדרה > הגדרה באמצעות בסיסים

ניתן להגדיר את המושג אוריינטציה על  V כך:
הגדרה:
אוריינטציה על  V היא מחלקת שקילות של בסיסים סדורים תחת יחס השקילות הבא: שני בסיסים שקולים אם הדטרמיננטה של מטריצת המעבר ביניהן היא חיובית.
נשים לב כי סדר האיברים בבסיס חשוב. מטריצת המעבר בין שני בסיסים עם סידור שונה היא מטריצת תמורה. בהתאם, מה שיקבע אם האוריינטציות שלהם יהיו זהות או הפוכות, הוא הדטרמיננטה של מטריצת תמורה זו, או במילים אחרות, הסימן של התמורה.
דרך אחרת להגדיר יחס שקילות זה היא על ידי השאלה הבאה:
האם אפשר לעבור באופן הדרגתי ורציף מבסיס אחד לבסיס אחר, כך שבכל שלב במעבר הווקטורים תמיד יהוו בסיס. אם התשובה לשאלה זו היא חיובית אז הבסיסים שקולים.
מהגדרה זו נובע, שעל כל מרחב ליניארי (לא טריוויאלי) יש בדיוק שתי אוריינטציות. בסיס במרחב ליניארי עליו נקבעה אוריינטציה נקרא חיובי אם הוא מגדיר את האוריינטציה שנקבעה כחיובית, ושלילי אם הוא מגדיר את האוריינטציה המנוגדת.
הגדרה > הגדרה באמצעות בסיסים > אוריינטציה סטנדרטית

על מרחבים ליניאריים מסוימים מוגדר בסיס סטנדרטי. אוריינטציה שבסיס זה מגדיר נקראת האוריינטציה הסטנדרטית על המרחב. לדוגמה על המרחב  \mathbb {R} ^{n} האוריינטציה המוגדרת על ידי הבסיס הסטנדרטי:
נקראת האוריינטציה הסטנדרטית.
באופן דומה, על המרחב הפיזיקאלי הסובב אותנו, כלל יד ימין מגדיר את האוריינטציה הסטנדרטית. במילים אחרות, כל בסיס מהצורה  \langle v,w,v\times w\rangle  נקרא חיובי ביחס לאוריינטציה הסטנדרטית. כמו כן, במישור שנמצא מולנו (כמו מישור הלוח או מישור דף הניר) מוגדרת אוריינטציה סטנדרטית על ידי בסיס בו הווקטור הראשון מופנה ימינה והשני למעלה.
הגדרה > הגדרה באמצעות תבניות

ניתן להגדיר את מושג האוריינטציה על  V גם באמצעות  n-תבניות אנטי-סימטריות (להלן תבניות). תבנית היא פונקציה \omega :{\underset {n{\text{ copies }}}{\underbrace {V\times \dots \times V} }}\to \mathbb {R} המקיימת:
\omega  ליניארית על פי כל אחד מהמשתנים ב- V
\omega  אנטי-סימטרית ביחס להחלפת כל שני משתנים ב- V.
מרחב התבניות הוא חד-ממדי. לכן בין כל שתי תבניות שונות מ-0 ניתן להגדיר את מושג היחס ביניהן (זהו מספר ממשי).
כעת ניתן להגדיר
הגדרה: אוריינטציה על  V היא מחלקת שקילות של תבניות שונות מ-0 תחת יחס השקילות הבא: שתי תבניות הפיכות שקולות אם היחס ביניהן חיובי.
הגדרה זו שקולה להגדרה באמצעות בסיס כיוון שלכל בסיס  B=\langle e_{1},\dots ,e_{n}\rangle  ב- V אפשר להתאים תבניות  \omega _{B} באופן הבא: התבנית היחידה המקיימת  \omega _{B}(e_{1},\dots ,e_{n})=1
הדטרמיננטה של מטריצת המעבר בין שני בסיסים היא בדיוק היחס בין התבניות המתאימות להן. מכאן ששני בסיסים שקולים אם ורק אם שתי התבניות המתאימות שקולות.
הגדרה > אוריינטציה על נקודה

ההגדרות האלה לא ברורות במקרה ש  n=0. במקרה זה המוסכמה היא שיש שתי אוריינטציות אחת מסומנת בסימן + או במספר 1 ונקראת חיובית והשנייה בסימן - או במספר 1- ונקראת שלילית.
העתקות שומרות אוריינטציה

העתקה ליניארית הפיכה  ממרחב וקטורי  V לעצמו נקראת שומרת אוריינטציה אם הדטרמיננטה שלה היא חיובית והופכת אוריינטציה אם הדטרמיננטה שלה היא שלילית. הגדרה אלטרנטיבית להעתקה שומרת אוריינטציה היא ההעתקה שניתן לשנות באופן הדרגתי ורציף כך שתתקבל בסופו של דבר העתקת הזהות וכך שבכל שלבי הביניים ההעתקה תישאר הפיכה. במילים אחרות, ההעתקות הליניאריות שומרות האוריינטציה הן בדיוק ההעתקות שנמצאת ברכיב הקשירות של היחידה בחבורת ההעתקות ההפיכות  GL(V).
העתקות שומרות אוריינטציה > דוגמאות

ב- \mathbb {R} ^{3}, סיבוב מסביב לציר ה- Z בזווית  \alpha  שומר אוריינטציה.
השיקוף לפי מישור ה- XY הופך אוריינטציה.
מטריצת תמורה שומרת אוריינטציה אם ורק אם התמורה המתאימה היא זוגית.
קשר לאוריינטציה על יריעה

מושג האוריינטציה על מרחב ליניארי עומד בבסיס מושג האוריינטציה על יריעה חלקה. אוריינטציה על יריעה חלקה היא בחירה (רציפה) של אוריינטציה על המרחב המשיק בכל נקודה של היריעה. בשונה ממרחבים ליניאריים, לא על כל יריעה חלקה יש אוריינטציה. יריעה חלקה שעליה ניתן לבחור אוריינטציה נקראת אוריינטבילית.
הגדרת מושג האוריינטציה על יריעה טופולוגית כללית בדרך כלל לא מתבססת על מושג האוריינטציה על מרחב ליניארי, אולם מושג האוריינטציה על מרחב ליניארי מספק אינטואיציה טובה עבור הגדרת המושג אוריינטציה על יריעה טופולוגית כללית.
ראו גם

אוריינטציה (מתמטיקה)
הערות שוליים

↑  Rowland, Todd. "Vector Space Orientation." From MathWorld--A Wolfram Web Resource, created by Eric W. Weisstein. http://mathworld.wolfram.com/VectorSpaceOrientation.html
↑  במקרה הטריוויאלי נדון בהמשך
↑  למעשה המרחבים הפיזיקאלים האלו אינם מרחבים ווקטוריים, אלא מרחבים אפיניים. זאת אמרת, שעל מנת להגדיר עליהם מבנה של מרחב ווקטורי יש לבחור את ראשית הצירים. אולם אין הדבר משנה לצורך הגדרת אוריינטציה.
↑  Weisstein, Eric W. "Orientation-Preserving." From MathWorld--A Wolfram Web Resource. http://mathworld.wolfram.com/Orientation-Preserving.html
| אוריינטציה |
| --- | --- | --- |
| אוריינטציה על: | מרחב ליניארי • אגד • יריעה חלקה • יריעה טופולוגית • העתקה בין יריעות • גרף |  |
| אינווריאנטים המבוססים על אוריינטציה | אוריינטביליות • כיסוי האוריינטציות • קרקטר האוריינטציות • אגד האוריינטציות • אלומת האוריינטציות |  |
| יריעות לא אוריינטביליות ידועות | טבעת מביוס • בקבוק קליין • מישור  פרויקטיבי • מרחב פרויקטיבי (מממד זוגי) |  |
| נושאים באלגברה ליניארית |
| --- | --- | --- |
| מושגי יסוד | שדה • מרחב וקטורי • משוואה ליניארית • מערכת משוואות ליניאריות • העתקה ליניארית • מטריצה |  |
| וקטורים | סקלר • כפל בסקלר • צירוף ליניארי • תלות ליניארית • קבוצה פורשת • בסיס • וקטור קואורדינטות • ממד |  |
| מטריצות | כפל מטריצות • שחלוף • דטרמיננטה • דירוג מטריצות • דרגה • עקבה • מטריצה מצורפת • מטריצת מעבר • מטריצה משולשית • דמיון מטריצות • ערך עצמי • פולינום אופייני • לכסון מטריצות • צורת ז'ורדן |  |
| העתקות | העתקה ליניארית • קואורדינטות • מטריצה מייצגת • גרעין • אנדומורפיזם • איזומורפיזם • העתקה אפינית • העתקה פרויקטיבית |  |
| מרחבי מכפלה פנימית | מכפלה סקלרית • מכפלה וקטורית  • אורתוגונליות  •  מטריצה סימטרית • אופרטור הרמיטי • אופרטור אוניטרי • טרנספורמציה נורמלית • נורמה • מטריקה |  |
| תבניות | תבנית ביליניארית • תבנית סימטרית •  תבנית הרמיטית • תבנית סימפלקטית • חפיפת מטריצות • משפט סילבסטר • תבנית מולטי-ליניארית אנטי-סימטרית • אוריינטציה • צפיפות • טנזור |  |
אמה נאט

| --- | --- |

 לידה:  יולי 1860 בוסטון, ארצות הברית 
 פטירה:  1915 (בגיל 54 בערך)
 מדינה:  ארצות הברית 
 ידועה בשל:  היותה המוקדנית האישה הראשונה בעולם
 מקצוע:  מוקדנית
 
אמה נאט (באנגלית: Emma Nutt; יולי 1860–1915) הפכה לאישה המוקדנית הראשונה בעולם ב-1 בספטמבר 1878, כשהחלה לעבוד בחברת Edwin Holmes Telephone Despatch (שנקראה גם Boston Telephone Dispatch Company) בבוסטון, מסצ'וסטס, ארצות הברית.
ביוגרפיה

בינואר 1878 החלה חברת הטלפונים של בוסטון להעסיק נערים כמפעילי טלפון, הראשון בהם היה ג'ורג' וילארד קרוי. בנים (על פי עדויות, כולל עדות מבעלה של נאט) זכו להצלחה רבה כמפעילי טלגרפיה, אך היחס חסר הסבלנות שלהם והתנהגותם (הכוללת מתיחות וקללות) לא התאימו לעבודה עם קהל ולכן החברה החלה לגייס מפעילות נשים. בזכות כך, ב-1 בספטמבר 1878, נאט התקבלה לעבודה. עבודתה נמשכה בין 33 ל-37 שנים עד לפרישתה בזמן משוער בין שנת 1911 ל-1915. שעות ספורות לאחר שנאט התחילה לעבוד, אחותה סטלה הפכה למוקדנית האשה השנייה בעולם, מה שהפך אותן גם לשתי המוקדניות האחיות הראשונות בהיסטוריה. בניגוד לאחותה, סטלה נשארה בתפקיד רק כמה שנים.
תגובת הלקוחות לקולה המרגיע והתרבותי ולסבלנותה הייתה אוהדת מאוד ולכן הוחלפו המוקדנים הגברים במוקדניות נשים. ב-1879 הועסקו בסי סנו באלאנס, אמה לנדון, קארי בולדט ומיני שומאן, המפעילות הראשונות במישיגן.
נאט נשכרה על ידי אלכסנדר גרהם בל, אשר מיוחסת לו המצאת הטלפון הראשון; היא קיבלה משכורת של 10 דולר לחודש עבור שבוע של 54 שעות. לפי הדיווחים, היא יכלה לזכור בעל פה כל מספר במדריך הטלפונים של חברת הטלפונים של ניו אינגלנד.
הנצחה

"EMMA", מערכת דיבור אוטומטית שנוצרה על ידי Preferred Voice ו-Philips Electronics נקראת על שמה של אמה נאט.
ב-1 בספטמבר מצוין באופן לא רשמי בתור "יום אמה נאט".
הערות שוליים

1 2  Colleen Fitzpatrick (1927-04-07). "Forensic Genealogy, Who is Emma M. Nutt?". Forensicgenealogy.info. נבדק ב-2010-02-17.
1 2  "AT&T, Media Info, SBC Michigan Recognizes 125 Years of Telephone Operators, Personal Service, Michigan, San Antonio, Texas, October 31, 2003". AT&T. 2003-10-31. נבדק ב-2010-02-17.
1 2 3 4  Petersen, J.K. (מאי 29, 2002). The Telecommunications Illustrated Dictionary (second ed.). CRC Press. p. 696. ISBN 9781420040678. נבדק ב-אוגוסט 30, 2018.
↑  "PBS American Experience, The Telephone". pbs.org. נבדק ב-2013-08-24.
1 2  "130 Years of the Telephone". AT&T. אורכב מ-המקור ב-2013-05-29. נבדק ב-2013-09-02.
1 2  "New Hampshire Telephone, "It's for You!", by Carole Soul" (PDF). אורכב מ-המקור (PDF) ב-2011-07-08. נבדק ב-2010-02-17.
↑  Kate Schnedeker. "The Newsletter of the Montgomery County chapter of the National Organization for Women" (PDF). אורכב מ-המקור (PDF) ב-18 במאי 2008. נבדק ב-2010-02-17. {{cite web}}:  (עזרה)
↑  "KMC Telecom Launches CLEC Industry's First Voice Activated Speech Recognition and 'Follow Me' Calling Services" (הודעה לעיתונות). Business Wire. 2000-02-21. נבדק ב-2010-02-17.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמה נאט".
יונה לנדסופר

| --- | --- |
 לידה:  1678 ה'תל"ח פראג, ממלכת בוהמיה 
 פטירה:  9 באוקטובר 1712 (בגיל 34 בערך) ט' בתשרי ה'תע"ג פראג, ממלכת בוהמיה 
 כינוי:  המעיל צדקה
 תקופת הפעילות:  ? – 9 באוקטובר 1712 
 רבותיו:  אברהם ברודא 
 
רבי יונה לנדסופר (1678, תל"ח - 1712, ט' בתשרי תע"ג), רב, פוסק, תוכן, ומגדולי רבני בוהמיה. מכונה המעיל צדקה על שם ספרו.
תולדותיו

נולד לאליהו בומסלא, סופר דמתא בפראג, וגיטל בת רבי בצלאל הלוי ברנדיס, שהיה בנו של הרב הקצין שמואל ברנדיס, בנם של הרב הקצין שמעון וגיטל ברנדיס, בת המהר"ל מפראג. רבי יונה גדל בפראג, למד אצל רבי אברהם ברודא, והתפרסם כאחד מחכמיה, על אף שנפטר בגיל צעיר (34), עשה רושם גדול בעולם ההלכה עוד בחייו.
נישא לסלאווה בת ר' בנימין זאב שפירא ב"ר אנשיל בן הרב אהרן שמעון שפירא אב"ד ור"מ דפראג (בנישואיו הראשונים). אמה סלאווע בת ר' מנחם ב"ר יצחק הנקרא "מענדלי בס" אב"ד פרנקפורט, נפטרה בעת לדתה, ט' באלול תל"ב, ונקראה על שמה.
היה סופר סת"ם במקצועו. ורכש לעצמו במקביל ידע רחב במדעים. בני דורו שבחו את גדולתו, החיד"א כותב עליו "חיבור מהר"ר יונה לנדסופר נחמד מאד", וה'דמשק אליעזר' כותב "אומרים בני דורו על רבינו שאין זה ילוד אשה". שימש כנציג באחד הוויכוחים מול השבתאיים, יחד עם רבי משה חסיד, לתפקיד זה נבחר על ידי רבו רבי אברהם ברודא.
התכתב עם רבי צבי אשכנזי "החכם צבי", והשלים בינו לבין רבו, רבי אברהם ברודא "האשל אברהם". נחלה בגיל צעיר, ונתעוור, ונפטר בגיל 34 ביום ט' בתשרי תע"ג בפראג ושם נקבר. צוואתו נדפסה בספר 'דרך טובים', שנדפס בפרנקפורט דמיין תע"ז.
חיבוריו

כתב ספרים רבים, אך רק שלושה מתוכם הודפסו, לאחר פטירתו, עם הסכמות מגדולי הרבנים בדור שלאחריו: רבי יחזקאל לנדא, רבי אלעזר פלקלש, רבי יונתן אייבשיץ:
שו"ת מעיל צדקה נדפס לראשונה בפראג תקי"ז.
ספר בני יונה על הלכות ספר תורה נדפס לראשונה בפראג תקס"ג.
ספר כנפי יונה על שולחן ערוך יורה דעה בפראג תקע"ב.
את ספר מעיל צדקה הכין לדפוס בחייו, והדפיסו בעילום שם, אף על פי שהיה זה סוד גלוי בעיר, כפי שכותב הרב יחזקאל לנדא, בעל הנודע ביהודה, בהסכמתו: "ידעו מאן ניהו מר" - ידוע מיהו הכותב. מתוך ספר זה מפורסמת קביעתו את שיעור ה'גריס', שהוא השיעור המקסימלי של כתם שנמצא על בגד, אשר ניתן לתלות במקור חיצוני ולסייגו מדין נדה. לספר צורף שרטוט בגודל אמיתי, ובמשך דורות היו משתמשים בו להשוות ולמדוד כתמים. מה שגרם לשיבוש במהדורת צילום חדשה של הספר, שלא הביאה בחשבון שהשרטוט תוכנן לגודל מסוים. בסוף הספר בא קונטרס בנושאי הנדסה, שכתב כתשובה לשאלה שנשאל מחכמי ההנדסה בדורו "מלוקט מדברי אוקלידס".
גם הספר 'בני יונה' משמש כספר יסוד ומעמדו מכובד בהלכה, אחת מפסיקותיו המפורסמות היא "חומשין שנדפסו על ידי עכו"ם, אין נמנעין מקרוא בהן".
על ספר זה כתב רבי אברהם דוד מבוטשאטש את ספרו דעת קדושים.
ספר 'כנפי יונה' מקיף את שולחן ערוך יורה דעה עד לסימן קי"א.
תלמידיו

רבי אליהו ב"ר עזריאל מווילנא
הערות שוליים

↑  ובעבור זה קרא עצמו בנו 'לנדסופר', ראה ספר היחש, וספר אשל הגדולים.
↑  נפטר ערב סוכות תכ"ו, ונקבר בפפד"מ, ראו: אבני זיכרון נו' 939.
↑  נוסח מצבתה ב"Die Grabschriften der Familie Fränkel-Spira in Prag", Monatsschrift für Geschichte und Wissenschaft des Judentums, Jahrg. 46 (N. F. 10), H. 9/10 (September/Oktober 1902), pp. 460
↑  מרדכי וייץ, עטרת פז, קאליש תרצ"ח, עמ' 52.
↑  כן נמצא בספר תשובה מאהבה (פראג, תקס"ט) חלק ראשון, תשובה עא: וכן הוא בס"ת פה פראג אשר כתב בעצמו כבוד הגאון החסיד מוה' יונה לנדסופר זצללה"ה
↑  שם הגדולים מערכת ספרים קסח. וכן העיד הרב פינחס קצנלנבוגן, יש מנחילין סימן קח, עמ' רב. וגם תלמידו רבי אליהו ב"ר עזריאל מווילנא מעיד כן בהקדמתו לספר מכתב מאליהו.
↑  שם הגדולים מערכת ספרים קסח.
↑  בסוף ספר תורת חטאת לרמ"א, ווילהרמשרדורף, תע"ח.
↑  תיאור המעשה מובא בספרו של רבי יעקב עמדין "מטפחת ספרים", פרק א.
↑  כן העיד הרב פינחס קצנלנבוגן, יש מנחילין סימן קח, עמ' רג.
| --- | --- |
בקרת זהויות :  NLI: 987007313129405171  GND: 103333835  ISNI: 0000 0000 6668 491X  LCCN: nr93035863  NKC: zmp20201062923  NTA: 304289833  SELIBR: 269164  VIAF: 69343230   WorldCat (עם VIAF): 69343230
כריסטיאן פוליסיק

כריסטיאן מֶייט פוליסיק (באנגלית: Christian Mate Pulisic, הגיית שם משפחתו בתקשורת באנגלית: פוליסיק, הגיית שם משפחתו בתקשורת בקרואטיה: פולישיץ'; נולד ב-18 בספטמבר 1998) הוא כדורגלן אמריקאי-קרואטי המשחק בעמדת הקיצוני בקבוצת מילאן מהסרייה א' ובנבחרת ארצות הברית.
ביוגרפיה

פוליסיק נולד בהרשי(אנ') שבפנסילבניה בארצות הברית, בנם של קלי ומארק. אביו שיחק כדורגל אולמות באופן מקצועני בהאריסברג במשך שמונה שנים. ב-2005 פוליסיק החל לשחק במועדון נוער ברקלי טאון כאשר התגורר באנגליה. ב-2006 פוליסיק שיחק במועדון מישיגן ראש בתקופה בה אביו אימן מועדון מקומי. ב-2008 עבר להתאמן באקדמית הכדורגל פנסילבניה קלאסיקס.
קריירת מועדונים

ב-2015, חתם בבורוסיה דורטמונד מגרמניה. הוא השיג דרכון קרואטי שאפשר לו לשחק בליגה ולא להיחשב כזר. תחילה שיחק בקבוצת הנוער עד גיל 17, הבקיע שישה שערים ובישל חמישה נוספים בשמונה משחקים. הוא קודם לקבוצה עד גיל 19, הבקיע במדיה ארבעה שערים ובישל שלושה בשבעה משחקים.
בינואר 2016 קודם לסגל הקבוצה הבוגרת ובסוף החודש ערך את הופעת הבכורה שלו בבונדסליגה כשנכנס כמחליף בניצחון על אינגולשטאדט 04. במהלך העונה שותף בתשעה משחקי ליגה והבקיע שני שערים. ב-17 באפריל כבש את שער הבכורה שלו בליגה בניצחון 0:3 על המבורג, הוא היה בכך לשחקן הלא גרמני הצעיר ביותר שכבש בהיסטוריה של הבונדסליגה, ורביעי מבין כלל השחקנים.
ב-2 בינואר 2019 נרכש פוליסיק על ידי מועדון הכדורגל של צ'לסי תמורת 58 מיליון ליש"ט. פוליסיק המשיך לשחק כמושאל בדורטמונד עד לסיום העונה.
ב-13 ביולי 2023 חתם במילאן לשלוש שנים. ב-21 באוגוסט, במשחק הבכורה שלו בסרייה א', כבש את שערו הראשון בקבוצה, בניצחון 0–2 על בולוניה.
נבחרות ארצות הברית

מנעוריו חבר פוליסיק בסגל נבחרות ארצות הברית בגילאים השונים. ב-2013 החל לשחק בנבחרת עד גיל 17, הוא שיחק במדיה בטורניר גביע העולם בכדורגל עד גיל 17 שהתקיים ב-2015 בצ'ילה והבקיע בו שער אחד בשלושה משחקים. בטורניר שיתף פעולה עם בן-דודו ויל פוליסיק ששימש שוער הנבחרת.
במרץ 2016 זומן לסגל נבחרת הבוגרת, לקראת המשחק מול גואטמלה במסגרת מוקדמות מונדיאל 2018, ורשם את הופעת הבכורה שלו כמחליף במשחק זה ב-29 במרץ. ב-28 במאי 2016 כבש את שער הבכורה שלו בנבחרת במהלך ניצחון 0:4 במשחק ידידות מול נבחרת בוליביה. הוא היה בכך לשחקן הצעיר ביותר בתולדות נבחרת ארצות הברית שכבש שער במדיה. פוליסיק נכלל בסגל הנבחרת לקופה אמריקה 2016. בספטמבר 2016 כבש צמד בניצחון 6–0 על נבחרת סנט וינסנט והגרנדינים במסגרת מוקדמות מונדיאל 2018 וביוני 2017 כבש צמד מול נבחרת טרינידד וטובגו באותה מסגרת.
נכלל בסגל נבחרת ארצות הברית לטורניר מונדיאל 2022. במהלך הטורניר בישל פעמיים וכבש את שער הניצחון על נבחרת איראן שהבטיח את עליית ארצות הברית לשלב שמינית הגמר.
נכלל בסגל בקופה אמריקה 2024.
תארים

צ'לסי
ליגת האלופות: 2020/2021
הסופר קאפ האירופי: 2021
גביע העולם למועדונים: 2021
מילאן
• הסופר קאפ האיטלקי: 2025
נבחרת ארצות הברית
ליגת האומות של CONCACAF‏: 2019/2020
ליגת האומות של CONCACAF‏: 2022/2023
ליגת האומות של CONCACAF‏: 2023/2024
אישיים
שחקן השנה הצעיר בכדורגל האמריקאי: 2016
שחקן השנה בכדורגל האמריקאי: 2017, 2019
שחקן החודש בסרייה א': דצמבר 2023
יחסי אוסטריה–אלבניה

| יחסי אוסטריה–אלבניה |
| --- | --- |
אוסטריה: אלבניה


אוסטריה: אלבניה
שטח (בקילומטר רבוע)
83,871: 28,748
אוכלוסייה
9,117,163: 2,781,534
תמ"ג (במיליוני דולרים)
516,034: 22,978
תמ"ג לנפש (בדולרים)
56,600: 8,261
משטר
רפובליקה פדרלית: רפובליקה

יחסי אוסטריה–אלבניה הם היחסים הנוכחיים וההיסטוריים של אוסטריה ואלבניה.
היסטוריה > ממלכת הבסבורג

ג'ורג'ו בסטה היה איטלקי ממוצא אלבני, אשר פיקד על צבא האימפריה הרומית הקדושה במהלך המלחמה הטורקית הגדולה, ופרדיננד השני, ארכידוכס אוסטריה ראה אותו כממשיכו של סקנדרבג. במהלך אותה מלחמה סייעו מורדים אלבנים לכוחות האוסטרים, והניצחון האוסטרי במלחמה זו נגד האימפריה העות'מאנית היווה את הבסיס לעלייה של ממלכת הבסבורג ולשקיעת האימפריה העות'מאנית.
לאחר סיום המלחמה הטורקית הגדולה, הבסבורגים השיגו בשלום זיטוויטורוק (1606) את ההסכמה הטורקית כי הקתולים באימפריה העות'מאנית יכולים לחיות לפי דתם. זה אושר בחוזה שלום נוסף משנת 1615. בהסכם קרלוביץ (1699) ושלום פוז'ארוואץ (1718), האוסטרים החזיקו בזכות חסות לגבי הקתולים בהרי הצפון של אלבניה, אשר היו תחת שליטת העות'מאנים. כחלק ממגנת פולחן זו, נתמכו כלכלית שיפוץ מבני כנסיות והכמורה.
הקונסוליות האוסטריות הראשונות נפתחו בשנת 1751 בדורס ובשנת 1801 בשקודרה. בשנת 1860 הקימו הישועים סמינר בשקודרה, ובשנת 1870 הוקם בעזרת אוסטריה-הונגריה בית ספר תיכון תאולוגי של המסדר הפרנציסקני. האוסטרים כיוונו אפוא להגביר את השפעתם בצפון אלבניה הקתולית. במחצית השנייה של המאה ה-19 ועד מלחמת העולם השנייה אוסטריה הפעילה קווי תחבורה מאלבניה לאירופה.